Udin par Furlan ae Maratonine di Udin
La Maratonine di Udin e je un dai events che si davuelzin in citât che a gjoldin di une cuvierzidure mediatiche speciâl inte suaze di Udin par Furlan
Dentri dal progjet integrât di comunicazion istituzionâl in lenghe furlane fat de cooperative Informazione Friulana pal Comun di Udin, la manifestazion sportive che si fâs ai 21 e ai 22 di Setembar e vignarà contade in direte su lis frecuencis di Radio Onde Furlane (90 Mhz te plui part dal Friûl; 90.2 e 106.5 in Cjargne; 96.6 a Colonia Caroya in Argjentine; in dut il mont in streaming ae direzion www.ondefurlane.eu) e sul sîtwww.udinparfurlan.eu, cun trasmissions di pueste che a vignaran fatis li de postazion de “radio libare dai furlans” che si cjate in Place Libertât.
I colegaments cu la Maratonine di Udin a vignaran fats domenie ai 22 di Setembar vie pe buinore, di 9 e mieze a misdì, par cure di Enrico Turloni e Paolo Cantarutti. Cun di plui, za tal dopodimisdì di sabide i Cjastrons a laran ator pai lûcs dai diviers events che a jentrin tal cartelon de iniziative par fâ intervistis e incursions radiofonichis
La ativitât di Udin par Furlan pe Maratonine di Udin e cjape dentri ancje resoconts e articui che a vegnin publicâts sul cuindisinâl Il Diari e rubrichis televisivis specifichis che a van sù su Telefriuli.
Presentazion radiofoniche di Scolte & Conte. Pauli Cantarut cun Mauro Daltin e Maurizio Mattiuzza di Bottega Errante.
Audio clip: é necessario Adobe Flash Player (versione 9 o superiore) per riprodurre questa traccia audio. Scarica qui l’ultima versione. Devi inoltre avere attivato il JavaScript nel tuo browser.
Friuli Doc cun Udin par Furlan
Friuli Doc al è un dai events che si davuelzin a Udin che a gjoldin di une cuvierzidure mediatiche speciâl inte suaze di Udin par Furlan.
Dentri dal progjet integrât di comunicazion istituzionâl in lenghe furlane fat de cooperative Informazione Friulana pal Comun di Udin, la kermesse enograstronomiche che si fâs in citât dai 12 ai 15 di Setembar e vignarà contade in direte di vinars a domenie su lis frecuencis di Radio Onde Furlane (90 Mhz te plui part dal Friûl; 90.2 e 106.5 in Cjargne; 96.6 a Colonia Caroya in Argjentine; in dut il mont in streaming ae direzion www.ondefurlane.eu) e sul sît www.udinparfurlan.eu, cun trasmissions di pueste che a vignaran fatis li de postazion de “radio libare dai furlans” che si cjate in Place dai Grans.
I colegaments cu la place e i inzornaments su Friuli Doc a vignaran fats ai 13, ai 14 e ai 15 di Setembar vie pe buinore, di 10 a misdì.
La ativitât di Udin par Furlan a Friuli Doc e cjape dentri ancje resoconts e articui che a vegnin publicâts sul cuindisinâl Il Diari e rubrichis televisivis specifichis che a van sù su Telefriuli
Marco D’Agostini e Luca D’Angela a contin il documentari on the road su la rock band furlane JONOKOGNOS
Audio clip: é necessario Adobe Flash Player (versione 9 o superiore) per riprodurre questa traccia audio. Scarica qui l’ultima versione. Devi inoltre avere attivato il JavaScript nel tuo browser.
Aldo Sbadiglio, Truc e i slovens Sons of a Gun si zontin a Mataleao e Terenzio Blues Band intal program de finâl dai 30 di Novembar
Lis cuatri semifinâls itinerantis dal Premi Friûl a segnin un moment di cressite par dute la ‘gnove musiche furlane’ pe varietât, pe cualitât e pe etât zovine dai musiciscj
Ai 6 di Otubar a Vuanis un workshop cun musiciscj e espertsIn rêt si pues votâ pal Premi dal Public
«Ator al al è miôr». La seconde fase de edizion 2013 dal Premi Friûl Si siere cuntun belanç parziâl une vore bon: al premie il sfuarç organizatîf di Onde Furlane, cu la poie de ARLeF (Agjenzie Regjonâl pe Lenghe Furlane), al conferme la validitât de intuizion di vê puartât ator pal Friûl il concors dedicât ae creativitât musicâl par furlan e in chês altris lenghis minoritariis dal Friûl e al da cont di un panorame musicâl dinamic e svariât.
Terenzio Blues Band e Mataleao a vincin la finâl in program ai 30 di Novembar alì dal Palamostre di Udin. Sabide a Cormons e domenie a Comelians chês altris dôs semifinâls.
Des primis dôs seradis dal Premi Friûl ator (sabide ai 31 di Avost a Cjasarse e domenie prin di Setembar a Muçane) a son jessûts i prins finaliscj che si confrontaran ae serade in program ai 30 di Novembar alì dal teatri Palamostre di Udin Si trate de Terenzio Blues Band e dai Mataleao. I prins a rivin di Treli, intal Cjanâl di Incjaroi, e a proponin un blues insaurît di armoniche e pevarons che a bechin fuart, intant che i seconts a rivin de Basse e di agns di militance hardcore punk cumò miscliçade cun suns noise jazz. Buinis provis a son rivadis però ancje di chei altris musiciscj in concors: Residui di Chernobyl, Mig 29 over Disneyland, Sun Riot, Ensemble D’Anjou e Berto Celot. Fûr di dubi po la cualitât dai doi ospits speciâi des seradis, ven a dî Pantan e DJ Tubet.
Il concors, inmaneât di Onde Furlane cu la poie de ARLeF, al va indenant e al siere ta cheste fin di setemane lis sôs semifinâls ator pal Friûl. Il tierç apontament al è di fat in program a Cormons, sabide ai 7 di Setembar, inte suaze de Fieste de Ue. A tacâ des 8 e mieze di sere (20.30) a sunaran El Scuadron de la Muerte, Aldo Sbadiglio, The Hanus Pranus e Sons of a Gun. Ospits speciâi il bluesom Fabian Riz e i Orko Trio (Giorgio Pacorig, Michele Cuzziol, Enrico Giletti). A presentâ la serade a saran Mojra B e Daniel Samba.
Domenie ai 8 di Setembar, la ultime semifinâl si davuelç in Cjargne dulà che a tacâ di nûf di sere (21.00) alì de Sale L’Alpina di Comelians a sfidâsi a saran Ad Plenitatem Lunae, Matteo Segrado e Truc. Dopo di lôr e sunarà La Bande Eletriche, la formazion vincidore de edizion 2012 dal Premi Friûl che che pe ocasion e presente il so prin lavôr. A presentin Isabelle Grattoni e il rapper DeK Ill Ceesa.
Al Premi Friûl si pues partecipâ ancje in rêt, baste clicâ su www.ondefurlane.eu/premifriul/ là che al è pussibil scoltâ un toc par ognidun dai partecipants e votâ il grup o il solist che al plâs di plui. Al vincidôr i larà il Premi dal Public, assegnât intant de serade finâl.
PRIN LABORATORI DI SCRITURE CREATIVE PAR FURLAN
Udin, ai 2 di Setembar – La associazion culturâl Bottega Errante, cu la poie de ARLeF, Agjenzie Regjonâl pe Lenghe Furlane e cu la colaborazion di Radio Onde Furlane, e inmanee il prin laboratori di scriture narative par furlan.
Il cors si inviarà ai 17 di Otubar dutis lis joibis par 8 incuintris (des 20.30 aes 22.30) e si tignarà te sede di Radio Onde Furlane. Al sarà un laboratori pratic là che i corsiscj a podaran meti jù tescj naratîfs, contis e storiis par furlan.
Lis lezions a saran curadis di insegnants che a son tra i rapresentants principâi de leterature furlane. Maurizio Mattiuzza al sviluparà i siei incuintris a tacâ de nassite di une narazion, dal procès creatîf di une storie aes diviersis formis dal contâ: contis, scriture teatrâl, reportage, poesie narative. Dut chest simpri cu la lenghe tant che riferiment: cuâl furlan par cuâl gjenar? Cemût sielzi il lessic e la forme e rindiju materie par contâ?
Dilunc dai doi incuintris curâts di Walter Tomada si proponarà une sorte di radiografie de scriture par furlan intai ultins 150 agns cun riferiment particolâr aes clâfs di leture che si cjatin intal mont naratîf in lenghe furlane.
Intai apontaments dedicâts al romanç, Franco Marchetta al lavorarà cui corsiscj sul gjenar romanç e sul rapuart tra cheste forme di scriture e la lenghe cun chê di stiçâ un procès creatîf fondât su la relazion tra mont di vuê, mont furlan e mont european. Une atenzion particolâr e sarà dedicade ae Rêt tant che imprest e spazi alternatîf di narazion.
Radio Onde Furlane i darà po acet a di un altri apontament cui microfons vierts là che a saran letis lis contis metudis jù dai corsiscj, là che i curadôrs e i corsiscj a comentaran la esperience e a saran presentâts al public i risultâts de iniziative.
Lis iscrizions si vierzin il prin di Setembar e al è timp par notâsi fin ai 15 di Otubar. La cuote par cjapâ part e je di 50 euros. Dutis lis informazions e i modui par iscrivisi si ju cjate sui sîts internet www.bottegaerrante.it e www.ondefurlane.eu. Par altris informazions: info@bottegaerrante.it o 340 2445710.
fur_Latn fur_Latn fur_Latn fur_Latn fur_Latn fur_Latn ita_Latn fur_Latn fur_Latn fur_Latn fur_Latn fur_Latn fur_Latn ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn